[{"text_idx": "#000000", "text": "La 4-an de majo Ma Zhaoxu, proparolanto de la Ministerio de Eksteraj Aferoj de C\u0302inio, emfazis, ke izoli pasag\u0302erojn de la meksika aviadilo fluginta al C\u0302inio ne estas diskriminacio al meksikaj civitanoj, sed estas nur por sanstata kvaranteno."}, {"text_idx": "#000001", "text": "En la 2-a de majo ministro de Eksteraj Aferoj de Meksiko diris, ke C\u0302inio izolis meksikajn civitanojn neinfektitajn de gripo A/H1N1, tio estas diskriminacio al la meksikaj civitanoj, kaj estas neakceptebla por Meksiko. La ministerio atentigis siajn civitanojn ne vojag\u0302i al C\u0302inio antau\u0306 ol g\u0302i nuligos la diskriminacion kaj maljustan faron."}, {"text_idx": "#000002", "text": "Respondante tion Ma Zhaoxu diris, ke en la 30-a de aprilo meksika pasag\u0302ero per la aviadilo AM098 al C\u0302inio estis konfirmita kiel infektanto de la gripo A/H1N1 en Hongkong. Por preventi kaj regi la gripon kaj protekti sanon kaj higienan sekurecon de la popolanoj C\u0302inio faris necesan medicinan observon al la pasag\u0302eroj de la aviadilo."}, {"text_idx": "#000004", "text": "Li diris ankau\u0306, ke C\u0302inio kaj Meksiko estas amikaj landoj kaj C\u0302inio multe atentas amikajn kunlaborajn rilatojn inter la du landoj. C\u0302inio volas dau\u0306re intensigi kunlaboron kun Meksiko por kune trakti la epidemion."}]